b'\n_START_ARTICLE_\nRiimukivi Gs 13\n_START_PARAGRAPH_\nRiimukivi Gs 13 on punaista hiekkakive\xc3\xa4 oleva riimukivi, joka sijaitsee nyky\xc3\xa4\xc3\xa4n G\xc3\xa4vlen Pyh\xc3\xa4n Kolminaisuuden kirkossa Ruotsin G\xc3\xa4striklandissa.  Vuosille 1030-1050 ajoittuvaa kive\xc3\xa4 ja kirjoitusta pidet\xc3\xa4\xc3\xa4n yhten\xc3\xa4 varhaisimpana l\xc3\xa4hteen\xc3\xa4, jossa mainitaan paikannimi H\xc3\xa4me. Kiven on veist\xc3\xa4nyt muistakin kivist\xc3\xa4 tunnettu veist\xc3\xa4j\xc3\xa4 \xc3\x85smund K\xc3\xa5resson._NEWLINE_Kiven mukaan Egil-niminen mies oli kuulunut uplantilaisen Fr\xc3\xb6gerin (Freijgeir) ledungiin joka teki ry\xc3\xb6st\xc3\xb6retki\xc3\xa4 It\xc3\xa4merell\xc3\xa4 ja Suomenlahden pohjoisrannikolla. On oletettavaa, ett\xc3\xa4 kirjoituksen H\xc3\xa4meell\xc3\xa4 tarkoitetaan Suomenlahden pohjoisrannikkoa eik\xc3\xa4 sis\xc3\xa4maan H\xc3\xa4mett\xc3\xa4.'